作者:陳子昂
標題:還至張掖古城，聞東軍告捷，贈韋五虛己
內容:孟秋首歸路，仲月旅邊亭。聞道蘭山戰，相邀在井陘。屢鬥關月滿，三捷虜雲平。漢軍追北地，胡騎走南庭。君為幕中士，疇昔好言兵。白虎鋒應出，青龍陣幾成。披圖見丞相，按節入鹹京。寧知玉門道，翻作隴西行。北海朱旄落，東歸白露生。縱橫未得意，寂寞寡相迎。負劍空歎息，蒼茫登古城。